CELEX: 62021TN0685
Language: ro
Date: 2021-10-18 00:00:00
Title: Cauza T-685/21: Acțiune introdusă la 18 octombrie 2021 – IR/Comisia

10.1.2022   
            
            
               RO
            
            
               Jurnalul Oficial al Uniunii Europene
            
            
               C 11/32
            
         
      Acțiune introdusă la 18 octombrie 2021 – IR/Comisia
      (Cauza T-685/21)
      (2022/C 11/45)
      Limba de procedură: franceza
      
         Părțile
      
      
         Reclamant: IR (reprezentanți: S. Pappas și A. Pappas, avocați)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  anularea deciziei din 11 decembrie 2020 prin care Biroul lichidatorului din Bruxelles a refuzat reînnoirea regimului de boală gravă pentru fiul reclamantului;
               
            
                  —
               
               
                  anularea deciziei din 8 iulie 2021 prin care autoritatea împuternicită să facă numiri a respins reclamația reclamantului introdusă în temeiul articolului 90, alineatul (2) din Statutul funcționarilor Uniunii Europene;
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă șase motive.
      
                  1.
               
               
                  Primul motiv întemeiat pe faptul că deciziile în litigiu s-ar întemeia în mod nelegal pe cel de al doilea aviz al medicului consultant.
               
            
                  2.
               
               
                  Al doilea motiv întemeiat pe nemotivarea deciziilor în litigiu.
               
            
                  3.
               
               
                  Al treilea motiv întemeiat pe faptul că deciziile în litigiu ar fi, potrivit reclamantului, afectate de erori vădite de apreciere și de o denaturarea a faptelor.
               
            
                  4.
               
               
                  Al patrulea motiv întemeiat pe o încălcare a dreptului la bună administrare și a dreptului de a fi ascultat.
               
            
                  5.
               
               
                  Al cincilea motiv întemeiat pe faptul că deciziile în litigiu s-ar întemeia în mod nelegal pe un aviz al consilierului medical.
               
            
                  6.
               
               
                  Al șaselea motiv întemeiat pe încălcarea procedurii precontencioase.